Καιρό πριν, σ' έναν τόπο όχι και τόσο μακρινό,
μια σειρά βασιλέων πίστευαν ότι ο Θεός τούς έδωσε
το δικαίωμα να κυβερνούν την Αγγλία κατά βούληση.
Ξέρετε τον Ερρίκο Η', τον γιγαντόσωμο κοκκινομάλλη βασιλιά.
Είχε τις συζύγους σαν χαρτομάντιλα.
Ένα φύσημα κι έφυγες.
Διαζύγιο, αποκεφαλισμός, θάνατος. Διαζύγιο, αποκεφαλισμός, επιβίωση.
Τον διαδέχτηκε ο γιος του ο Εδουάρδος.
Ω, Θεέ μου.
Όταν πέθανε, το στέμμα αναμενόταν να πάει
στις ετεροθαλείς αδελφές του Μαίρη ή Ελισάβετ,
μα αντ' αυτού, έγινε κάτι απόλυτα σοκαριστικό.
Η λαίδη Τζέιν Γκρέι.
Διανοούμενη επαναστάτρια, ελαφρώς κακός μπελάς
και πολιτικό πιόνι για τη φιλόδοξη αριστοκρατική οικογένειά της,
την πάντρεψαν χωρίς τη συναίνεσή της και στέφθηκε βασίλισσα παρά τη θέλησή της.
Και μόλις εννέα ημέρες μετά, χαρακτηρίστηκε προδότρια
και...
πάει το κεφάλι της.
Η Τζέιν θα μπορούσε να είναι η ηγέτιδα που χρειαζόταν η Αγγλία,
μα, αντ' αυτού, η ιστορία τη θυμάται ως την απόλυτη δεσποσύνη σε κίνδυνο.
Δεν παίζει αυτό!
Κι αν η ιστορία ήταν διαφορετική;
Ποτέ μην κάνεις κάτι που δεν θες.
Μα το θέλω, λαίδη Τζέιν.
Τότε, αν το μόριό του μοιάζει φλυκταινώδες...
-Να μην πηδηχτώ. -Σοφά λόγια, Σουζάνα.
Αυτή η αλοιφή είναι για τη φαγούρα.
Πόσο έξυπνη είσαι.
Δεν είναι έξυπνη;
Πότε θα 'ναι έτοιμο για πήδημα το πράμα μου;
Σε λίγες βδομάδες.
Δεν μπορώ ν' απέχω βδομάδες. Εσύ;
Όχι. Δεν ξέρει απ' αυτά η Τζέιν.
Είναι κυρία. Φυλάει τον εαυτό της για τον γάμο.
Τον φυλάω για μένα, βασικά.
Ίσως δεν παντρευτώ ποτέ.
Ναι, χλεύασε το άτομο που γιατρεύει τον κόλπο σου.
Μα πώς θα ζήσεις;
Τι θα κάνεις; Τι θα έλεγε η μητέρα σου;
Η λαίδη Φράνσις δεν ξέρει.
Δεν με νοιάζει τι λέει. Έχω μεγαλεπήβολα σχέδια.
Εμπρός, πες της.
Γράφω την πρώτη παγκόσμια πλήρη ανθολογία
των ιατρικών βοτάνων της Αγγλίας.
-Βότανα; -Βότανα.
Βότανα.
Κείμενο και σχέδια για τους αναλφάβητους.
ΘΕΡΑΠΕΙΕΣ ΤΖΕΪΝ ΓΚΡΕΪ
Θα την εκδώσω και θα την πουλήσω.
Ίσως βγάλω αρκετά χρήματα ώστε να ζήσω ανεξάρτητα.
Πού είναι η Calendula officinalis;
-Τζέιν; -Τη βρήκα.
Έρχεται ο δούκας του Λέστερ.
Διάολε. Σήμερα ήταν;
Μου ζήτησε λουλούδια.
Δυο φορές τη μέρα!
Τζέιν, δες.
Ο νέος σταβλίτης. Κούκλος.
Μου μαθαίνει να καβαλικεύω.
Τα μάσησες;
-Σκάσε, Μάργκαρετ. -Υπέροχα είναι.
Σκάσε, Κάθριν.
Σκάστε όλες. Και χαμογελάστε. Κερδίστε το φαΐ σας.
Όταν ο πατέρας της Τζέιν πέθανε δίχως αρσενικό διάδοχο,
ο θείος του, αδελφός του παππού του,
ο δούκας του Λέστερ, κληρονόμησε τα πάντα,
συνεπώς η χήρα και οι θυγατέρες Γκρέι εξαρτιόνταν
από τη φιλανθρωπία του Λέστερ για την ίδια τους την επιβίωση.
Φρικαλέα πλήθη στη Λόντον Ρόουντ. Κρεμάλα στο Τσέπστοου.
Αχ, όχι. Τι ενοχλητικό.
-Εγώ λέω να τους κάψουμε όλους. -Μάργκαρετ.
Συμφωνώ απολύτως, δεσποινάριο.
Οι πρόσφατοι Νόμοι Διαχωρισμού προβλέπουν θάνατο για τους Ιθιανούς καταπατητές,
μα όχι και τη μέθοδο.
Και η ερμηνεία είναι ο εχθρός της αποδοτικότητας.
Μεγάλωσες εσύ, έτσι;
Την ευχή μου να 'χεις.
Θα ήσουν ομορφότερη αν χαμογελούσες!
Βρίσκετε;
Εξοχότατε, έχετε την...
Η ανύψωση καταπραΰνει την ποδάγρα μου.
Τα κεράσια ωφελούν. Διάβασα ότι...
Διάβασες; Σε βιβλίο;
Ποτέ δεν επέτρεψα στις συζύγους μου, που πέθαναν όλες στη γέννα...
Τα βλαστάρια μου είναι πολύ μεγαλόσωμα.
Ποτέ δεν επέτρεψα σε καμιά τους να διαβάζει ή έστω να κατέχει βιβλία.
Ναι, γιατί μας επιφόρτισες με τόση εκπαίδευση, μητέρα;
Οι χαζές γυναίκες είναι βαρετές.
Κι οι χαζοί άντρες;
Τι είπες;
Τίποτα, Εξοχότατε.
Λέστερ, πείτε μου, το επιβεβαιώσατε;
Και βέβαια.
Τζέιν, φίλτατο τέκνο,
σου έχουμε εξασφαλίσει
την πιο συναρπαστική τιμή που μπορεί να αποδοθεί σε μια νεαρή αριστοκράτισσα.
Τον γάμο σου.
Ωχ, γαμώτο.
Τον γάμο μου;
Τι ταπεινοφροσύνη! Να πιστεύεις ότι θα πεθάνεις μια ελεεινή...
Σκάσε!
-Ορίστε; -Θα έπρεπε!
Κάνεις λάθος σε όλα!
Δεν είμαι ομορφότερη όταν χαμογελώ
και δεν προορίζομαι για ελεεινή, μα είμαι...
Συγκλονισμένη από τα θαυμάσια νέα.
Θα συνοδεύσω την Τζέιν στην κάμαρά της. Έλα, λοιπόν.
Συγχωρέστε την.
Τον βλάκα!
Πώς σχεδιάζεις τη ζωή μου με τον κρετίνο;
Εσύ με ανάγκασες.
Δεν θέλω να παντρευτώ!
Δεν προσδιορίζεις πια τη ζωή σου με όσα δεν θες!
Αρνείσαι να συζητήσεις για μνηστήρες ή να κυνηγήσεις ή να χορέψεις
ή οτιδήποτε άλλο πέρα από κουτσομπολιό με την υπηρέτρια
και να παίζεις μ' εκείνα τα κολασμένα βοτάνια και βιβλία.
Ο λόρδος Γκίλφορντ Ντάντλεϊ θα γίνει σύζυγός σου.
Ο Γκίλφορντ Ντάντλεϊ;
Ακουστά τον έχω. Στην αυλή τον λένε αχρείο!
Πίνει, καβγαδίζει, τζογάρει. Συναναστρέφεται έκλυτες γυναίκες.
Είναι ο τελευταίος που θα παντρευόμουν.
Τζέιν, αυτός ο γάμος μάς προστατεύει.
Ο Λέστερ σύντομα θα κουραστεί με τις φιλανθρωπίες.
Και δεν σκοπεύω ν' αφήσω το σπίτι μου για μια τρώγλη στο Κρόιντον.
Είμαστε ξεκρέμαστες.
Η μόνη περιουσία μας είναι το αίμα.
Κι εσύ είσαι γνήσια Βεριτιανή εξαδέρφη του βασιλιά.
Οι Ντάντλεϊ καίγονται για εξουσία
κι είναι ζάπλουτοι.
Παραδόπιστη σκύλα.
Δεν το κάνουμε πια αυτό.
Σε τρεις ημέρες θα είσαι νυμφευμένη.
Θα το αποφύγω με όση δύναμη έχω.
Τζέιν, δεν έχεις καμία δύναμη.
Το βιβλίο μου. Πού είναι το βιβλίο μου;
Τι έκανες;
Το έκαψα το αναθεματισμένο.
ΤΗΣ ΤΖΕΪΝ
Έρχεται κάποια στιγμή στη ζωή όλων
που συνειδητοποιείς ότι δεν ανέχεσαι
τις μαλακίες της μητέρας σου ούτε λεπτό παραπάνω.
Τι σε ευχαριστεί;
Ναι, καλό αυτό.
Όχι.
Τώρα.
Φεύγουμε.
Το απολάμβανα αυτό.
Τι είπες;
Φεύγουμε. Τώρα αμέσως.
Θα πάμε βόρεια, κάπου όπου δεν μας ξέρουν.
Θα πουλάς τις θεραπείες μου.
-Παλάβωσες; -Είμαι παγιδευμένη εδώ μια ζωή.
Αν παντρευτώ, θα παγιδευτώ κάπου αλλού.
Αυτό είναι παλαβομάρα.
-Τζέιν, δεν ξέρεις πώς είναι... -Μιλάς σαν...
τη μητέρα μου.
Χαράζει. Να βιαστούμε.
Είναι επικίνδυνοι. Οι Ιθιανοί, η Αγέλη. Μιλάνε για εμφύλιο πόλεμο.
Δεν μπορεί να το πιστεύεις αυτό!
Από πότε έχεις να δεις Ιθιανούς;
Τι ξέρεις εσύ; Δεν πας πουθενά.
Τζέιν, όταν ήμουν μικρή...
Σ' έδιωξαν οι δικοί σου.
Ναι. Εμπλεκόταν ένας άντρας...
Όχι, δεν εννοώ... Δεν θα 'σαι ασφαλής!
Ποτέ δεν θα είμαι όσο με παζαρεύει η μητέρα μου.
Θέλω τη ζωή μου δική μου, για πάντα.
-Τζέιν... -Τότε, μείνε.
Θα τα καταφέρω.
Ούτε βδομάδα.
Θα χρειαστούμε λεφτά.
Σ' αρέσει;
Η γλυκιά μητέρα κοιμάται βαριά.
Απ' το μονοπάτι προς Μάρλοου
θα πάρουμε την ποταμοφορτηγίδα κι η ζωή ξεκινά!
Τζέιν.
Τι;
Τι ακούγεται;
Τρέξε!
Γρήγορα!
-Έλα! -Έρχομαι.
Έλα.
Σταματήστε! Εδώ είναι!
Ιδού η κλέφτρα που έκλεψε το δαχτυλίδι μου κι απήγαγε την κόρη μου.
Δεν το έκανε αυτή. Αφήστε τη! Εγώ το έκανα!
Άφησέ με, παλιοηλίθιε!
Δεν το έκανες εσύ. Κατάλαβες;
Εγώ την ανάγκασα να έρθει!
Η υπηρέτρια θα απαγχονιστεί για κλοπή,
αν δεν πεθάνει στη φυλακή πρώτα.
Τζέιν, συγχώρεσέ με.
Ιθιανή.
Έχεις ξεχάσει την τιμωρία για την απόκρυψη Ιθιανών;
Δεν είχα ιδέα.
Τότε, είσαι ανόητη. Τράβα στο σπίτι!
Η ΛΑΙΔΗ ΤΖΕΪΝ ΜΟΥ
Γεράκι. Ναι, η Σουζάνα είναι ένα γεράκι.
Ανέφερα ότι σ' αυτόν τον κόσμο
κάποιοι μπορούν να μεταμορφωθούν σε ζώο;
Αποκαλούνται Ιθιανοί.
Όλοι οι άλλοι, όπως η Τζέιν, είναι Βεριτιανοί.
Η Τζέιν πάντα γνώριζε περί Ιθιανών, ασφαλώς.
Απλώς δεν περίμενε ποτέ ότι η υπηρέτρια και φίλη της ήταν ένας από αυτούς.
Η Τζέιν διδάχτηκε ότι οι Ιθιανοί είναι επικίνδυνα βδελύγματα,
που θα καταστρέψουν τον βεριτιανό τρόπο ζωής.
Η ΚΑΤΑΡΑ ΤΟΥ ΣΑΤΑΝΑ
Μπούρδες, ασφαλώς.
Ως Ιθιανός, δεν μπορείς να επιλέξεις μορφή ζώου,
αλλά μπορείς να εναλλάσσεις τις μορφές σου κατά βούληση.
Ο ιθιανισμός πηδά γενιές κι εμφανίζεται παροδικά,
συνήθως στην εφηβεία, σε μια τεταμένη στιγμή.
ΕΝΑ ΖΩΟ ΔΙΑ ΒΙΟΥ
Τη μια τσακώνεσαι με την αδελφή σου
και την άλλη, μπαμ, είσαι ασβός.
Είναι κάτι με το οποίο γεννιέσαι,
όπως το να είσαι αριστερόχειρας ή το χρώμα των ματιών σου.
Για δεκαετίες, οι Ιθιανοί διασύρονταν, διώκονταν, αποβάλλονταν.
Ώσπου ο βασιλιάς Ερρίκος, ως ξακουστός λεχρίτης,
τους εξόρισε στους ερημότοπους,
όπου κυνηγούν, ζητιανεύουν ή κλέβουν για να επιβιώσουν.
ΕΞΟΡΙΑ ΙΘΙΑΝΟΥ ΣΕ ΕΡΗΜΟΤΟΠΟ
Η Τζέιν πάντα αναρωτιόταν πώς ήταν να είσαι Ιθιανός,
μα ποτέ δεν είχε γνωρίσει κάποιον στην αληθινή ζωή.
Κι η αληθινή ζωή, όπως ξέρουμε, μπορεί να γίνει πολύ σκατένια.
Γιατί έχει μούτρα η Τζέιν;
Καλά λέει η μανούλα. Δύστροπη είναι.
Πόσο αναμενόμενο να συμφωνείς μαζί της.
Δεν είναι δίκαιο! Δεν ήμουν έτοιμη! Έχω μια ιδέα.
Να ελέγξουμε τους υπηρέτες με τη βύθιση να δούμε αν είναι Ιθιανοί.
Βύθιση;
Και μετά ποιος θα σε ταΐζει και θα σου ανάβει φωτιές;
Πάρε τούτη!
Μάργκαρετ, είσαι καλά;
Σου την έφερα!
Ψεύτικο αίμα; Μάργκαρετ. Αυτό είναι ζαβολιά!
"Νίκη" ήθελες να πεις.
Πού πας εσύ;
Πού πάει αυτή;
Στο Λονδίνο, στον λόρδο Ντάντλεϊ. Σχεδιάζει τον γάμο σου!
Ακολούθα εκείνη τη φορτηγίδα!
Λαίδη Φράνσις.
Λόρδε Ντάντλεϊ.
Και... η λαίδη Τζέιν;
Δεν περίμενα... τη μέλλουσα νύφη μου. Καλώς ορίσατε!
Όπως βλέπετε, τοποθετούμε νέες ταπισερί
για την τελετή κατευθείαν από Φλωρεντία.
Σιγοβρασμένος χοίρος, πίτα με παγόνι, ζελέ ερωδιού
και το προσωπικό μου αγαπημένο, ψητό δελφίνι.
Μιαμ!
Λοιπόν, μουσικοί.
-Η γνώμη μας για τους Γάλλους; -Χλιαροί.
Γνωρίζω. Άθλιοι θηριολάτρεις, μα οι μελωδίες...
Ομολογώ ότι είμαι γοητευμένος που σε γνωρίζω επιτέλους.
Όλοι λένε ότι είσαι πανέξυπνη.
Η μητέρα μετανιώνει για τη μόρφωσή μου.
-Αυτό είναι απόλυτα... -Χαριτολογώ.
Είχαμε τους ίδιους προγυμναστές με τον εξάδερφο βασιλιά Εδουάρδο.
Ο παλιότερος φίλος μου.
Οι βασιλείς δεν έχουν φίλους.
Έχουν υπηκόους. Και συμβούλους, όπως "μουά".
Μυλόρδε, ήρθα να γνωρίσω τον γιο σας.
Φοβάμαι πως ο Γκίλφορντ απουσιάζει. Ασχολείται με διάφορα.
"Διάφορα";
Ποτό και/ή καβγάδες;
Συναναστρέφεται γυναίκες με οικονομικές αρετές; Ξέρω για τις...
Άγχος!
Απόλυτα κατανοητό. Σημαντική ημέρα.
Γνωρίζατε ότι αρραβωνιάζω και τον άλλο μου γιο, τον Σταν;
Με μια Βαυαρή πριγκίπισσα.
Αλήθεια;
-Ω, ναι. -Είναι πολύ πλούσια;
Ζάπλουτη. Έχουν τρομερή έξαρση πανώλης εκεί τώρα,
οπότε ο γάμος αναβλήθηκε.
Μα όπως του είπα,
αν επιβιώσει της πανώλης, θα επιβιώσει και του γάμου.
Βασικά...
Θα συζητήσουμε για το γαμήλιο συμφωνητικό.
Θα ήθελα να πω κάτι πρώτα.
Πάλι;
Ελεύθερα, αγαπητό μου κορίτσι.
Δεν θέλω να παντρευτώ τον γιο σας.
Ουδείς νοιάζεται τι θέλεις εσύ.
Την ταπισερί δεν την αγοράζεις για τον εαυτό σου,
αλλά για τους απογόνους σου.
Όι, κύριος, δώσε μας κανένα νόμισμα!
Κέρμα εννοείτε; Εμπρός.
Νόμιζα ότι το θέλατε. Εμπρός, πιο ψηλά.
Εμπρός, πηδήξτε πιο ψηλά!
Παλιοσκατό!
Σταμάτα!
Πώς τολμάς να χτυπάς το παιδί;
Με παρενόχλησε.
Τον προκαλούσες. Το είδα.
Καημενούλι. Χτύπησες;
Έχει δει χειρότερα.
Δώσ' του νομίσματα.
Όχι.
Κάν' το.
Ασφαλώς, μυλαίδη.
Ουπς!
Αλήθεια;
Του διδάσκω τα δεινά της επαιτείας.
Καταραμένος να 'σαι, σκατόφατσα!
Πρόσεχε. Έχουν ψύλλους.
Ποιος είναι αυτός;
Ο γιος του λόρδου Ντάντλεϊ. Πολύ ηλίθιος.
Αυτός είναι ο Γκίλφορντ Ντάντλεϊ;
Η Τζέιν ξέρει ότι το να παντρευτεί τέτοιον ηλίθιο είναι και γαμώ τα αδιανόητα.
Η Τζέιν χρειάζεται ένα θαύμα.
Και οι μόνοι που μπορούν να κάνουν θαύματα είναι οι άγιοι...
και οι βασιλείς.
Ο βασιλιάς Εδουάρδος κάθισε στον θρόνο σε ηλικία εννέα ετών,
όταν ο πατέρας του, ο βασιλιάς Ερρίκος, επιτέλους τα τίναξε βασιλικά.
Η ζωή του Εδουάρδου άλλαξε από τις ανέμελες ημέρες
με τη λατρεμένη του εξαδέρφη Τζέιν
στο να του λένε σατράπηδες σύμβουλοι
πώς να διοικεί το ίδιο του το ρημαδοβασίλειο.
Τρία, δύο, ένα!
Συμπεριλαμβανομένης, μεταξύ άλλων,
της ανάγνωσης κακογραμμένων διακηρύξεων εναντίον των Ιθιανών.
Υπάρχει κάποιο πρόβλημα, Μεγαλειότατε;
Άνδρες μου...
Θα ήθελα να βρίσκομαι στο πλευρό σας σήμερα
και να με αποκαλείτε φίλο.
Αυτοσχεδιάζει πλήρως.
Πράγματι, λόρδε Σίμουρ.
Φέρε την καρέκλα.
Ποτέ δεν θα γνωρίσω την έξαψη της μάχης.
Ή τη χαρά της συντροφικότητας.
Μπορώ, όμως, να σας προσφέρω τον ατέρμονο σεβασμό μου
και ευγνωμοσύνη για την ανδρεία και τη γενναιότητά σας.
Ώστε να διαβεβαιώσουμε τον λαό μας
ότι είναι ασφαλής στην Αγγλία αιωνίως!
Μεγαλειότατε.
Να πηγαίνουμε;
Περιμένετε να φύγουν όλοι.
Οι στρατιώτες στα μαύρα άλογα;
Δεν το θυμάστε;
Βασιλικοί Φρουροί. Επίλεκτη δύναμη που θα σας προστατεύει
από την ιθιανή απειλή που λυμαίνεται τον τόπο.
Πρώτη παρατήρηση.
Συνελήφθησαν θηρία να εισέρχονται κρυφά στο Γκρίμσμπι.
Η Αγέλη ήταν.
Ναι, ναι.
Η λεγόμενη Ιθιανική Αντίσταση.
Κτηνώδεις κακοποιοί.
Και σε σαφή παραβίαση του Νόμου Διαχωρισμού.
"Ουδείς Ιθιανός επιτρέπεται σε Βεριτιανές πόλεις,
"κωμοπόλεις ή ιδιοκτησίες, επί ποινή θανάτου".
-Θανατική καταδίκη; -Ασφαλώς, διά νόμου.
Μα μου είπες ότι έχουν άφθονη τροφή στον ερημότοπο.
Γιατί να μπουν κρυφά στο Γκρίμσμπι;
Σαστίζει το μυαλό. Έχετε πάει ποτέ στο Γκρίμσμπι;
Μην τους σκοτώνετε. Στέλνετέ τους πίσω στο δάσος.
Ήρθε η ξαδέλφη μου λαίδη Τζέιν Γκρέι.
Είστε όλοι ελεύθεροι. Έξω.
Μεγαλειότατε.
Σταμάτα.
Πώς αισθάνεσαι; Το κρύωμα;
Μια χαρά. Φρικτά, αλλά μια χαρά.
Χαιρέτα το νέο μου σκυλάκι, την Πετούνια.
Γεια, Πετούνια.
Πολύ αφοσιωμένη. Δεν μ' αφήνει απ' τα μάτια της.
Πανέμορφη είναι.
Πες μου, Τζέινι, πώς είναι οι αδελφές σου;
Η Μάργκαρετ κόβει ακόμη φτερά πεταλούδων;
Να πάρουμε λίγο αέρα;
Έχω φρικτά νέα.
Η μητέρα με αναγκάζει να παντρευτώ. Θα παρέμβεις;
Τζέιν, το έχω εγκρίνει ήδη.
Γιατί;
Γιατί να εγκρίνεις τον γάμο μου χωρίς τη συναίνεσή μου;
Λογικέψου. Οφείλεις να προστατεύσεις την οικογένειά σου.
Δεν επιλέγω να παντρευτώ.
Λες εγώ να επέλεξα αυτήν τη ζωή;
Όλοι γεννιόμαστε με δεδομένους ρόλους. Με προδιαγεγραμμένο πεπρωμένο.
Τι άλλο θα κάνεις άλλωστε;
Δεν θέλω να γίνω σύζυγος. Το κτήμα ενός άντρα...
Ούτε εγώ ετοιμοθάνατος βασιλιάς, αλλά δες!
Δεν πεθαίνεις!
Έτσι δεν είναι;
Έχω το κακό.
Λες να αναρρώσω πρώτος εγώ;
Στο βασίλειο επικρατεί χάος.
-Κάνω ό,τι μπορώ, μα σύντομα θα φύγω. -Όχι.
Μην το λες αυτό.
Εδώ είναι ο αληθινός κόσμος.
Όπου βασιλείς πεθαίνουν. Αριστοκράτισσες παντρεύονται.
Τώρα, όσο για το εν λόγω καλόπαιδο,
δεν θα είναι τόσο κακός.
Ο πατέρας του είναι σύμβουλός μου.
Θα τον βελτιώσεις γρήγορα, όπως βελτίωσες κι εμένα.
Εγώ χρειαζόμουν βελτίωση, βέβαια; Ιδού η απορία.
Πάντα θεωρούσα ότι ο γάμος ακουγόταν διασκεδαστικός.
Ένας σύντροφος, ένας φίλος.
Κάποιος να σε κάνει να γελάς, να σου λέει ότι δεν είσαι μόνος.
Πάντα πίστευα ότι θα παντρευόμουν μόνο αν επέλεγα μόνη μου τον άντρα.
Τζέινι... αυτό είναι χαζομάρα.
Οι πριγκίπισσες Μαίρη και Ελίζαμπεθ, Μπες, εν συντομία,
είναι οι απορριφθείσες απόγονοι δύο ατυχέστατων συζύγων του Ερρίκου.
Ο αδελφός τους Εδουάρδος είναι μικρότερος,
αλλά ο πρώτος που πήρε το στέμμα,
-χάρη στο... ξέρετε, πέος του. -Σβέλτα, Μπες.
Υψηλότατες.
Ο αδελφός μας;
Στους κήπους, σεργιανίζει με τη λαίδη Τζέιν Γκρέι.
Τη λαίδη Τζέιν Γκρέι;
Αδελφές!
Μεγαλειότατε!
Έντι μου! Σίμουρ, πίτα.
Έχεις φρικτή όψη.
Δεν νομίζω ότι είμαι τόσο άσχημα.
Γεια σου, αδελφέ! Ξαδέλφη Τζέιν.
Υψηλότατες, χαρά μου.
Γλυκιά Μπες, η Τζέιν κι εγώ είχαμε...
Πίτα βατόμουρο!
Η αγαπημένη σου.
Μαίρη, σ' ευχαριστώ.
Δύσμοιρε αδελφέ. Τι φρικτό να πεθαίνεις απ' το κακό.
Βήχεις μέχρι να σου βγουν τα πνευμόνια.
Εδουάρδε;
Αδερφέ...
Μεγαλειότατε;
Εδουάρδε!
Τζέιν...
Δεν μπορεί ν' ανασάνει. Το κακό είναι.
Φρουροί, τον γιατρό Μπατς!
Χρειαζόμαστε Pulmonaria. Πνευμονόχορτο.
Το λιλά λουλούδι, που είναι εκεί, σας παρακαλώ!
Εμένα κοίτα.
Γρήγορα!
Μάσα το.
Ανάσανε.
-Η Τζέιν έσωσε τη ζωή του βασιλιά. -Έσωσε τον βασιλιά.
Έρχομαι!
Γιατρέ Μπατς.
Έρχομαι!
Έρχομαι.
Κι άλλη κρίση. Θεέ μου. Ξέχασα τη λαβίδα μου.
Ίσως επιθυμείτε να αποστρέψετε το βλέμμα. Θα την εισάγω.
Συναρπαστικό δεν ήταν;
Συναρπαστικό; Δεν μπορώ ν' αφήσω τον Εδουάρδο έτσι.
Ρωτήστε αν ο γιατρός σας έχει ελένιο. Είναι ένα βοτάνι.
Χαίρει της πιο εκλεκτής ιατρικής περίθαλψης. Γεια χαρά!
Μπορώ να προτείνω κάτι, Υψηλότατε;
Τσάι από βραστό γατάκι με ούρα.
Ούρα γέροντα, ιδανικά.
-Θαυμάσια. -Όχι τσάι από γατάκι. Ευχαριστώ.
Μεγαλειότατε, μόλις το πληροφορήθηκα.
-Επιτέλους, εμφανίστηκε. -Η Τζέιν;
Την έστειλα στο σπίτι.
Θαρρώ πως ήρθε η ώρα να ορίσετε τον διάδοχό σας.
Το ξέρω.
Δεν φοβάμαι τον θάνατο.
Δεν λέω αλήθεια, τρέμω.
Έχετε τη δύναμη χιλίων λεόντων.
Μεγαλειότατε, ως λόρδος προστάτης, υποχρεούμαι να επιβεβαιώσω
ότι η μεγαλύτερη αδελφή σας Μαίρη είναι η δικαιωματική διάδοχος του θρόνου
και η μόνη επιλογή για ένα βασίλειο ασφαλές
από τις αφηνιασμένες ορδές σατανικών θηρίων.
Χρειάζεται τόσο δράμα;
Ολόκληρο το βασίλειο συμφωνεί.
Εγώ δεν συμφωνώ.
Ας πάρουμε λίγο τον χρόνο μας για να το σκεφτούμε.
Η Κάθριν, η μητέρα της πριγκίπισσας Μαίρης,
ήταν παντρεμένη αρχικά με τον αδελφό του πατέρα σας Αρθούρο,
τον φυσικό διάδοχο. Το θυμάστε αυτό το ανέκδοτο;
Που λέτε, όταν πέθανε ο Άρτι,
ασφαλώς, εκείνη ισχυρίστηκε μη ολοκλήρωση,
ούτως ώστε να ανακηρυχθεί παρθένος ακέραιος
και να παντρευτεί τον νέο βασιλιά,
μα, ελάτε τώρα, ποιον κοροϊδεύουμε; Σπανιόλοι!
Και, όπως και να 'χει, ο Ερρίκος χώρισε την Κάθριν,
συνεπώς, έχει καν νομικό έρεισμα η Μαίρη;
Τυπικώς, είναι μπάσταρδη.
Η πριγκίπισσα Μπες, όμως;
Η μητέρα της ήταν Ιθιανή. Ο λαός δεν θα το δεχτεί ποτέ.
Έχεις απόλυτο δίκιο... Σίμουρ.
Αν υπήρχε κάποια άλλη, όμως;
Κάποια με απευθείας βασιλική καταγωγή.
Ίσως αρραβωνιασμένη με έναν Βεριτιανό αριστοκράτη.
Κάποια που θα μπορούσε... Αχ, δεν ξέρω,
να φορέσει το στέμμα ώσπου να γεννήσει έναν γιο.
Η λαίδη Τζέιν.
Η λαίδη Τζέιν Γκρέι; Η εξαδέρφη σας;
Τι θαυμάσια ιδέα.
Βασίλισσα Τζέιν; Φρικτή ιδέα!
Λες φρικτή την ιδέα του Υψηλότατου;
Είναι κορίτσι. Τα κορίτσια δεν βασιλεύουν.
Θα μπορούσε, με τη βοήθειά μας,
μέχρι να γίνει βασιλιάς ο πρωτότοκός της.
Τι ευτυχής σύμπτωση. Ο μέλλων σύζυγός της είναι ο γιος σου!
Ο μέλλων βασιλιάς θα είναι εγγονός του.
Ω, Θεέ μου. Ούτε που το σκέφτηκα.
Βασίλισσα Τζέιν. Εξωφρενικό!
-Δεν είναι εύηχο; -Μη λογομαχείτε.
Έκανα την επιλογή μου.
Πήγαινε τη διαθήκη μου στο αρχείο για φύλαξη.
Θα την ανοίξετε μόνο μετά τον θάνατό μου
και όχι νωρίτερα.
Θα αργήσετε πολύ ακόμη, πιστεύετε;
Θα πάρω ένα άλογο. Δεν μένω μακριά.
Δεν θα το ενέκρινε ο λόρδος Σίμουρ.
Σίγουρα δεν θα ενέκρινε να πεθάνω στο κρύο.
Ούτε κι ο ξάδερφός μου. Ο βασιλιάς.
Ντάντλεϊ, γουρουνίσιο φίδι!
Και γουρούνι και φίδι;
Το ζήτημα της διαδοχής.
Υπακούω στις όποιες επιθυμίες του βασιλιά Εδουάρδου.
Που να σε πάρει ο διάβολος, Ντάντλεϊ.
Πρέπει να ηρεμήσεις. Τέτοιος θυμός είναι στ' αλήθεια τοξικός.
Δεν μπορώ!
Ανάσανε, καλέ μου άνθρωπε.
Ας ελπίσουμε να ευνοήσει τη δικαιωματική κληρονόμο πριγκίπισσα Μαίρη.
Αν ονομάσει τη λαίδη Τζέιν,
δεν θα ευθύνομαι για ό,τι συμβεί από κει και πέρα.
Ασφαλώς δεν θα ευθύνεσαι για ό,τι συμβεί.
Θα ήσουν περιττός.
Και τώρα, αν μου επιτρέπεις, έχω έναν γάμο να οργανώσω.
Λόρδε Σίμουρ.
Φέρε μου εδώ.
Σίμουρ, έχω κάνει την επιλογή μου. Χρειάζομαι ανάπαυση.
Μεγαλειότατε, πρέπει να φάτε.
Η πίτα της πριγκίπισσας Μαίρη. Δεν είναι λατρεμένη;
Φροντίζει την υγεία σας...
Φρουροί! Πάρτε αυτόν τον κόπρο στο κυνοκομείο και θανατώστε τον!
-Όχι! -Είστε αδύναμος σε πνεύμα και σώμα.
Πρέπει να απαλειφθεί.
Ευχαρίστως να το κάνω ο ίδιος.
Μην τολμήσεις ν' αγγίξεις τον σκύλο μου!
Πήγαινε.
Για πρώτη φορά σ' ολόκληρη τη ζωή της Τζέιν,
ουδείς γνωρίζει πού είναι.
Είναι μόνη και ελεύθερη.
Μπορεί να δραπετεύσει. Να καβαλικέψει βόρεια. Ν' ανακαλύψει...
Όχι, να δημιουργήσει το πεπρωμένο της!
Για μισό λεπτό. Τι είναι αυτό;
Φρουροί! Μια ομάδα αναζήτησης, σαφώς απεσταλμένη από τον Εδουάρδο
ή/και την αναθεματισμένη μητέρα της για να τη βρουν.
Μα, όπως λένε στους κλασικούς, "Όχι σήμερα, Σατανά!"
Η Τζέιν χρειάζεται μια κρυψώνα.
Μια άδεια καλύβα ξυλοκόπου.
Ή μια ωραία αχυρόμπαλα, κάπου όπου ουδείς θα σκεφτόταν να ψάξει.
-Δώσε! -Κέρδισα!
-Έκλεψες, βλαμμένη. -Όχι δα, ηλίθιε!
-Άντε χάσου! -Λοιπόν!
Μπορώ να διακόψω;
Η χειροπάλη είναι μια αρχαία τέχνη.
Ο νικητής πρέπει να 'χει ταπεινοφροσύνη κι ο χαμένος, χάρη.
Τράβα κουτούπωσε κάνα θηρίο.
Ναι, άντε πηδήξου!
Πολύ καλά. Έφυγα για πήδημα.
Τώρα θα σε ξεκοιλιάσουμε.
Με τι;
Αυτά γυρεύετε;
Και τώρα που έχω την προσοχή σας, να σας βασανίσω μ' ένα ποίημα;
-Όχι. -Πολύ αργά.
Έχω αποφασίσει να πεθάνω σ' ένα καπηλειό
-Με το κρασί κοντά στο ετοιμοθάνατό μου... -...στόμα!
Σας ευχαριστώ! Και πιείτε! Παρακαλώ! Εμπρός.
Ας καθησυχάσουμε τους θεατές μας
ότι δεν υπάρχει αυτό που λένε έρωτας με την πρώτη ματιά.
Μα λαγνεία με την πρώτη ματιά;
Ω, ναι. Εννοείται ότι υπάρχει.
Έρχεσαι συχνά εδώ;
Η Τζέιν είναι το πρώτο άτομο στην ιστορία που χρησιμοποίησε αυτήν την ατάκα.
Και, δύο δευτερόλεπτα μετά, το πρώτο που το μετάνιωσε.
Έτσι απαντάς;
Ώστε απαγγέλλεις Αρχιποιητή επάνω στο τραπέζι,
-μα δεν μπορείς να πεις μια συγγνώμη; -Είπα "ουπς".
Πρόφερες λάθος το "vina".
Πού έμαθες Λατινικά; Σε χαντάκι;
Ποιος θα δίδασκε σε χαντάκι;
-Σου διαφεύγει η ουσία. -Δηλαδή;
Μέτρια Λατινικά κι ατυχείς τρόποι στο τραπέζι.
Είμαστε σε τραπέζι; Όχι.
Σου διαφεύγει η ουσία.
Σου έχουν πει ότι είσαι μια ανυπόφορη σχολαστικάντζα;
Στα μέρη μου, αυτό είναι αρετή.
Στα δικά μου, η φιλικότητα υπερτερεί.
Αυτά είναι για τους αδύναμους.
Η φιλικότητα είναι για τους προσηνείς.
Δεν έχω γνωρίσει πιο αγενή άνθρωπο.
Η βραδιά τώρα αρχίζει. Τριγύρνα.
Το σκοπεύω.
-Καλό βράδυ. -Στάσου.
Ποια είσαι;
Εσύ ποιος είσαι;
Με συγχωρείτε.
Όχι!
Απαγορεύεται να μπείτε.
Για ένα ποτό ήρθαμε, φίλε.
Δεν θέλω φασαρίες.
Σου το ζητάει ευγενικά.
Καμία φασαρία. Στον λόγο μου.
Κι εγώ είπα όχι. Φύγετε.
Γιατί τους διώχνει;
Καλησπέρα!
-Έλα μαζί μου. -Θα 'θελες!
Τι;
Να πάρει.
Είπα, καλησπέρα, καλοί μου άνθρωποι.
Γνωρίζουμε από εγκυρότατη πηγή
πως ίσως βρίσκεται εδώ ένα συγκεκριμένο θηρίο.
Ακούει στο όνομα Άρτσερ.
Καταζητείται για ληστεία, εμπρησμό, εξέγερση.
Εξέγερση. Άλλο τούτο.
Προσπαθώ, βλέπεις.
Όταν κυνηγάω κατακάθια διψάω όσο τίποτα.
Παραδώστε τον, αλλιώς θα σας βυθίσουμε έναν προς έναν.
Τι λες; Έχεις διάθεση;
Ναι, δεν γαμιέται;
Αφήστε τους ήσυχους, τραμπούκοι.
Εγώ είμαι ο Άρτσερ.
Τότε, θα έρθεις μαζί μου.
Πάμε!
Άκρη!
Σκοτώστε το!
Αυτή η πόρτα οδηγεί έξω!
Σκοτώστε την κωλοαρκούδα!
Είναι τρέλα. Δεν ήξερα ότι ήταν έτσι τα πράγματα.
Δεν έχεις ξαναδεί αρκούδα σε μπαρ;
Πάρτε τους όλους!
Έρχονται κι άλλοι φρουροί!
Άρτσερ, ήρθαν!
Πάμε να φύγουμε αμέσως!
Σουζάνα! Σουζάνα;
Σουζάνα, έλα!
Τελευταία ευκαιρία. Έλα μαζί μου.
Όχι.
-Τι γυρεύεις εδώ; -Εσύ;
Σουζάνα, έλα! Πάμε!
-Λυπάμαι πολύ. -Κι εγώ το ίδιο.
Τι έχουμε εδώ; Θηρίο ή παρθένος;
-Παρθένος. -Βεριτιανή παρθένα με παντελόνια;
-Δεν νομίζω... -Φύγε, Σουζάνα!
Υποθάλπεις τον σπόρο του Σατανά; Αυτό σημαίνει εξορία.
Μια χαρά μού ακούγεται.
Τι λες για μια ωραία βύθιση;
Πάρτε την!
Χέλια.
Λαχταριστά.
Να δοκιμάσουμε;
Μεγαλειότατε.
-Ιθιανή! -Ηρέμησε κι άκουσέ με.
Μ' έστειλε η προγιαγιά σου.
Ψεύτρα! Η προγιαγιά μου είναι νεκρή. Φρουροί!
Αλήθεια; Και ποια μου έδωσε αυτό;
Ο Σταυρός Μπιέτσο.
Μ' αυτόν τη θάψαμε.
Όχι. Είναι ζωντανή.
Και μ' έστειλε εδώ επειδή υποπτευόταν ότι δεν έχεις το κακό.
Κι είχε δίκιο.
Σε δηλητηριάζουν.
Το μυρίζω στο φαγητό σου.
Ξέρω, δεν το χωρά ο νους.
Όχι, βασικά, εξηγούνται πολλά.
Πάμε κοντά της. Τώρα.
Μα ποιος με δηλητηριάζει;
Δεν ξέρω, μα πρέπει να φύγεις από δω.
Συγγνώμη, έχεις κάτι να φορέσω;
Συνήθως δεν είμαστε τσίτσιδοι όταν αλλάζουμε,
αλλά εγώ ήμουν επειδή...
Είναι μεγάλη ιστορία. Θα σ' τα πω άλλη φορά.
Έχω μια ρόμπα εκεί.
Ευχαριστώ.
Αυτήν τη στιγμή, ο Εδουάρδος ανακαλύπτει δύο σημαντικά πράγματα.
Πρώτον, το κορίτσι σκύλος λέει την αλήθεια.
Και δεύτερον, δεν τον ενδιαφέρουν οι γυναίκες ερωτικά.
Πάντα φανταζόταν ότι τα κορίτσια ήταν σαν άντρες χωρίς τα ρούχα τους.
Ο Εδουάρδος έχει ζήσει, ας μην ξεχνάμε, μια βαθύτατα προστατευμένη ζωή.
Ντύσου κι εσύ τώρα και φύγαμε σαν το βρακί της κοκότας!
-Δεν πάω πουθενά μαζί σου. -Τι; Γιατί;
Μέχρι πριν πέντε λεπτά ήσουν σκύλος.
Είμαι ο βασιλιάς και κάποιος θέλει να με σκοτώσει.
Πρέπει να τον βρω και να τον τιμωρήσω.
-Μα... -Είπα και ελάλησα.
Η γιαγιάκα θα ενοχληθεί εξαιρετικά.
Περάστε!
Δεν πεινάτε, Μεγαλειότατε;
Όχι. Πάρ' το από δω.
Φίλτατη Πετούνια, νομίζω πως ίσως μου έσωσες τη ζωή.
Καλησπέρα, Μεγαλειοτάτη.
Ο αδελφούλης μου;
Πιο αδύναμος κι απ' την αρετή Σικελού.
-Κι η διαθήκη του περί διαδοχής... -Έγινε.
Ωστόσο...
Ωστόσο;
Συνέβη κάτι;
-Όχι. -Πες μου τι συνέβη.
Τίποτα.
Εσύ είσαι η φυσική επιλογή, πουτίγκα μου.
Ολόκληρο το βασίλειο θέλει μόνο εσένα να τον διαδεχτείς.
Θα γίνω βασίλισσα...
και θα εξαγνίσω την Αγγλία απ' τα θηρία του Σατανά.
Και δεν θα ανεχτώ δυσάρεστες εκπλήξεις.
Όχι! Δεν λέω ψέματα!
Α, ναι, η βύθιση.
Βασανιστήριο, ώστε να αναγκάσουν έναν ύποπτο Ιθιανό να αλλάξει...
Ή να πεθάνει.
Λοιπόν! Ποιος έχει σειρά;
Αυτή εδώ;
Τι;
Βοήθησε έναν να φύγει. Ίσως είναι θηρίο.
Όχι, δεν είμαι Ιθιανή.
Δεν... Όχι... Μην τολμήσεις...
Όχι! Σας παρακαλώ!
Δεν θα αλλάξω, θα πνιγώ!
Με πονάς!
Αυτό θέλω, αγάπη.
Σταματήστε!
Αυτή είναι η λαίδη Τζέιν Γκρέι,
εξαδέρφη του Μεγαλειοτάτου βασιλιά Εδουάρδου,
και σας διατάζω να σταματήσετε τον πνιγμό της αμέσως.
Εκείνοι οι άντρες θα μαστιγωθούν μέχρι θανάτου.
Το πιο κοντινό που θα φτάσει ποτέ η Φράνσις στο "Σ' αγαπώ".
Μητέρα, για τον γάμο.
Σε παρακαλώ.
Μη με αναγκάσεις να τον πάρω.
Θα το πω μόνο μία φορά.
Αν δεν παντρευτείς τον Γκίλφορντ Ντάντλεϊ αύριο,
θα αναγκαστώ να παντρέψω την αδελφή σου την Κάθριν
με τον δούκα του Λέστερ. Μ' εκείνο το μεγάλο δάχτυλο.
Δεν θα το έκανες.
Δοκίμασέ με.
Μακάρι η Τζέιν να σκεφτόταν άλλη διέξοδο από τον ανεπιθύμητο γάμο της.
Μα οι σκέψεις της όλο γυρνούσαν πίσω στο καπηλειό
και σ' εκείνον τον ενδιαφέροντα, μα εξοργιστικό νεαρό άνδρα.
Το να μην περνά χρόνο με ενδιαφέροντες, μα εξοργιστικούς νεαρούς σε καπηλειά
ήταν μια από τις μεγάλες αδικίες στη ζωή της Τζέιν.
Η ύπαρξή της θα ήταν γεμάτη αδικίες πλέον.
Γάμος. Μητρότητα. Θάνατος.
Σε γοργή διαδοχή, αν μπορούμε να εμπιστευτούμε τα στατιστικά.
Πέθανε, γατάκι! Ικέτεψε για τη ζωή σου!
Μάργκαρετ, έξω!
Οι υπηρέτες το μισούν όταν λερώνεις τα πάντα με ψεύτικο αίμα!
Στάσου, γύρνα πίσω! Μάργκαρετ, γύρνα πίσω.
Μην τα δίνεις όλα στο πιάτο.
Όπως ζήτησες.
Τι;
Καλή είσαι, υποθέτω.
Ω, ναι. Θαμών καπηλειών. Λάτρης μπελάδων.
Γιος του λόρδου Ντάντλεϊ. Και αντικείμενο του πόθου κάποιας λαίδης Τζέιν Γκρέι.
Σας παρουσιάζω τον μέλλοντα σύζυγο της Τζέιν,
λόρδο Γκίλφορντ Ντάντλεϊ!
Αγαπητοί παρευρισκόμενοι, συγκεντρωθήκαμε εδώ σήμερα
για να γίνουμε μάρτυρες της ένωσης της λαίδης Τζέιν Γκρέι
και του λόρδου Γκίλφορντ Ντάντλεϊ
με την ιερή ευλογία των δεσμών του γάμου.
Λόρδε Γκίλφορντ Ντάντλεϊ...
Τι;
Εγώ, ο Γκίλφορντ, παίρνω εσένα, Τζέιν,
ως...
Ως...
Ως σύζυγό μου.
Να σ' έχω στο πλευρό μου από σήμερα και στο εξής.
Σου ορκίζομαι αιώνια πίστη.
Και, λαίδη Τζέιν Γκρέι.
Εγώ, η Τζέιν...
Έχεις...
κάτι.
Λίγο...
-Τζέιν! -Είναι το κακό!
Βρε βρε βρε. Τόσο πολλές ερωτήσεις.
ΑΥΤΗΝ ΤΗ ΣΕΖΟΝ
Θα παντρευτεί η Τζέιν τον περιβόητο Γκίλφορντ Ντάντλεϊ;
Θα δολοφονηθεί ο βασιλιάς Εδουάρδος από την παράφρονα αδελφή του, τη Μαίρη;
Θα γίνω βασίλισσα.
Θα επιβιώσει στην εξορία η Σουζάνα;
Θα το μάθετε, διότι η ιστορία μας μόλις έχει ξεκινήσει.
Πες τα μου όλα.
Κι εφόσον η Τζέιν παγιδευτεί στον ανυπόφορο γάμο της...
Είμαι αφέντης σύζυγος!
...με τον πιο εξοργιστικό...
-Θα χρειαστείς ξιφίδιο. -Δεν είναι ξιφίδιο αυτό.
Αυτό είναι ξιφίδιο.
...κι ελκυστικό άντρα που έχει γνωρίσει...
και ζώντας σε έναν κόσμο γεμάτο κινδύνους...
Κάποιος στο παλάτι με δηλητηριάζει.
...και διαχωρισμό...
Διακυβεύεται όλο το βασίλειο.
...συνειδητοποιεί πως ίσως να μην τα ξέρει όλα τελικά.
Παπάρια.
Πάνω που η ζωή δεν μπορεί να γίνει πιο περίπλοκη...
Μυλαίδη, ο Μεγαλειότατος πέθανε.
...η Τζέιν στέφεται βασίλισσα της Αγγλίας.
Ουδέν σημαντικότερο από τη μοναρχία.
-Σαφώς. -Σαφώς.
Σαφώς.
Τώρα περιβάλλεται από αχρείους,
προδότες, συκοφάντες, φαύλους, ανόητους.
Δολοφόνους.
-Καλά να περάσεις πεθαίνοντας! -Ευχαριστώ!
Και το χειρότερο όλων, τη μητέρα της.
Στην υγειά μου!
Μου ψιλοαρέσει η μανούλα.
Έτοιμοι για μια επική ιστορία αληθινής αγάπης και περιπέτειας;
Η χώρα θέλει αλλαγή.
Μπορώ να γιατρέψω την Αγγλία!
Μου φαίνεται ότι τα παρατάς.
Δεν έχω παρατήσει ποτέ τίποτα στη ζωή μου.
-Αλήθεια; Απόδειξέ το. -Αλήθεια.
Μα φυσικά.
Τζέιν!
Αν δεν το σκάσεις, θα πεθάνεις.
Γάμα το.
Βολευτείτε, αγάπες μου.
Αυτή είναι η σειρά μας.
Εμπρός! Το βασίλειο αναμένει!
Υποτιτλισμός: Εύα Τανταλίδου
Επιμέλεια Ντέση Βερβενιώτου